AlexejDobrolubov/national_council_slovak_2010 huggingface dataset:
39. schôdza NR SR - 4.deň - A. dopoludnia
Dátum: 2025-09-12
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem pekne za slovo, aj pánovi poslancovi za vystúpenie. Budem sa venovať tomu skrátenému legislatívnemu konaniu o ktorom hovoril aj pán poslanec istú časť svojho vystúpenia a mňa veľmi zaujala tá veta, ktorá tam je, že tieto opatrenia sú navrhované s dôrazom na rešpektovanie právnej istoty, stabilitu a predvídateľnosť prostredia. Ako môže byť niečo takéto napísané v návrhu na skrátené legislatívne konanie. Veď to je v totálnej kontradikcii k tomu, že sa to vlastne prejednáva narýchlo, neprerokovane.... (Prerušenie vystúpenia predsedajúcim.) Gašpar, Tibor, podpredseda NR SR Pán Lackovič, čo keby ste reagovali na pána Šipoša, pretože ja som tu nepočul nič takéto vecné, čo by hovoril pán Šipoš. Ja viem, že reagovať by ste nemohol, lebo by ste musel byť taký vulgárny, ako bol pán Šipoš, ale pokračujte vo svojom vystúpení. Lackovič, Marek, poslanec NR SR Teraz nerozumiem, že ja by som nemohol reagovať, lebo by som bol taký vulgárny, ako pán Šipoš? Gašpar, Tibor, podpredseda NR SR Nie, vy máte reagovať na rečníka, na vystúpenie pána Šipoša, že vo faktických poznámkach. Lackovič, Marek, poslanec NR SR Veď na neho reagujem. Gašpar, Tibor, podpredseda NR SR No nereagujete na neho. Aspoň ja som to tak nepostrehol, ale nech sa páči, môžete hovoriť. Lackovič, Marek, poslanec NR SR Pán predsedajúci, tak pán poslanec hovoril o skrátenom legislatívnom konaní a ja priamo citujem z predposledného odseku z návrhu. Priamo odcitovaný odsek z návrhu, predposledný. Ja už neviem, teda naozaj, tak ako nebláznime. Tak už ani keď citovať nemôžem z návrhu vášho zákona. Gašpar, Tibor, podpredseda NR SR Pán poslanec nehovoril o skrátenom legislatívnom konaní, len šíril nenávisť. Dobre? Takže keď chcete reagovať, alebo sa prihláste do rozpravy, ste prihlásený, môžete vystupovať. Ja nemám k tomu žiaden problém. Faktická je na to, aby ste reagoval na vystúpenie a na to, čo tu hovoril pán Šipoš, nech sa páči. Lackovič, Marek, poslanec NR SR Pán Šipoš hovoril o skrátenom legislatívnom konaní a tom skrátenom legislatívnom konaní o ktorom hovoril, hovorím ja, že je v ostrej konkradikcii s tým, čo sa v ňom píše. Že nemôžeme na jednej strane hovoriť o právnej istote, stabilite a predvídateľnosti a na stranu druhú sem hádzať takéto návrhy. V tom mal pán Šipoš pravdu. On to aj sám hovoril. Možno sa k tomu dostával obkľukou, ale ja som ho dúfam správne pochopil, lebo podľa mňa aj toto zamýšľal tým, čo hovorí. A samozrejme vystúpim v rámci rozpravy o tom podrobnejšie, aj bližšie, aj si to rozmeníme na drobné a práve preto, lebo rešpektujem to, že tu máme skrátené legislatívne konanie a priamo k nemu sa vyjadrujem a priamo skrátené legislatívne konanie komentujem. Ďakujem pekne.
39. schôdza NR SR - 3.deň - A. dopoludnia
Dátum: 2025-09-11
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Pán poslanec Hazucha znel ako keby predtým pracoval na čistiarni odpadových vôd, čo je úplne v poriadku, asi má aj skúsenosti v tomto smere a určite má a vie dať aj tak naozaj že obsahovú náplň tomu jeho príspevku, vyzná sa, čo je fajn, ale pokulhávalo to na jednu nohu, lebo nespomenul tie negatíva, ktoré tie čistiarne odpadových vôd zaznamenali v poslednom období alebo, alebo na ktoré sa sťažujú aj samosprávy. Nie je to tak dávno, čo boli spustené napr. rezervačné systémy na tieto ČOV-ky aj bratislavské, čiže vy sa dnes nedostanete s odvozom tekutého odpadu do týchto čistiarní, pokiaľ nie ste, nemáte rezervovaný slot, ktorý sa teda rezervuje online cez webové stránky, čiže aj vodárenské spoločnosti aj tretie osoby, ktoré vyvážajú tekutý odpad, sa musia registrovať, čo sa nie vždy podarí, a videli sme aj príklady, kedy sa nejakým spôsobom kupčilo alebo, alebo predbiehalo, alebo jednoducho obchodovalo s týmito rezerváciami, to by sa diať asi nemalo, asi sa tu zhodneme s pánom poslancom Hazuchom. Rovnako tak napr. čistiarne odpadových vôd nie sú úplne naklonené tomu, aby podpisovali zmluvy priamo so samosprávami, s obcami alebo mestami, aby im garantovali nejakú vývoznú kapacitu, čo spôsobuje, že potom obce a samosprávy sú náchylné si to všelijakými pokutnými spôsobmi riešiť práve cez tie tretie osoby a mimo poradia, urgentne a tak ďalej a tak ďalej. Čiže veľké maslo na hlave je aj na čistiarňach odpadových vôd. My v podstate keď sme sa ešte bavili, už nebudem mať veľa času, ale aj je veľký problém pri tých vodárenských spoločnostiach, že nemajú dostatok kapacít na to, aby dostatočne saturovali ten dopyt obcí zo strany vývozov a práve preto sú tam dôležité aj tie tri, tretie osoby, ktoré to dnes vy... (Prerušenie vystúpenia časomerom.)
39. schôdza NR SR - 2.deň - B. popoludní
Dátum: 2025-09-10
Poslanec: Lackovič, Marek (PS)
Druh vystúpenia: Vystúpenie s faktickou poznámkou

74. Ďakujem za slovo, pán predsedajúci. Pán poslanec, ja som aj včera túto istú výtku nadhodil na výbore, kde to bolo prejednávané, ráno aj pánovi štátnemu tajomníkovi, myslím, že ten nový sa volá pán Štefánek, ak sa mýlim, tak sa ospravedlňujem, na MIRRI, a on sám teda priznal, že oneskorenie implementácie si spôsobila vláda sama, že tam nejde o žiadnu vis maior, žiadnu vyššiu moc, že o tomto sa vie, on vlastnými slovami povedal, že päť rokov, že päť rokov sa o tomto vie. Proste táto vec je tu päť rokov, neprišla včera, neprišla dnes, neprišla pred týždňom, neprišla pred mesiacom. Čiže päť rokov o niečom vieme, vy prídete, na výbore vás upozorníme, že nie je žiaden dôvod na SLK, v pléne vás upozorníme, že nie je žiaden dôvod na SLK a v pohode si sedíte, aj pán spravodajca, ktorý bol dokonca včera na tom istom výbore, oproti mne sedel meter, sa tvári ako keby nič. Pre mňa, pre mňa je to niečo neuveriteľné, bizarné, ja neviem, či sa nám sníva alebo je toto naozaj takáto realita, akú popisujeme. Ďakujem pekne. Dopočutia.
39. schôdza NR SR - 1.deň - B. popoludní
Dátum: 2025-09-09
Poslanec: Lackovič, Marek (PS)
Druh vystúpenia: Vystúpenie s faktickou poznámkou

187. Ďakujem za slovo, pán predsedajúci, ja sa dotknem toho, o čom hovorila aj pani poslankyňa Plaváková, a to bolo rokovanie výborov, ako ho zlepšiť, ako ho sprecizovať a aby ešte lepšie fungovalo ako doteraz, o čom hovoril aj pán poslanec Gašpar. Ale je to presne o tom, že na začiatok by úplne stačilo, keby ste vy vôbec na tie výbory chodili. Lenže vy ich ignorujete od samého začiatku. Ja neviem, že či tu bol vôbec otvorený jeden jediný mimoriadny výbor akéhokoľvek, teda akýkoľvek výbor Národnej rady, od začiatku tohto volebného obdobia, od októbra ´23. Ich boli desiatky, len na pôdohospodárstve ich bolo vyše štyridsať. My sme robili tri mimoriadne výbory pre regionálny rozvoj toto leto, ani jeden poslanec ani na jeden výbor neprišiel. Pardon, raz prišiel pán Zahorčák do Gelnice, kde sa robil mimoriadny výbor, výjazdový kvôli víchrici. Vy nie ste schopní prísť sa ani pozrieť ľuďom do očí po povodniach, po víchriciach, po živelných pohromách, ale máte tú drzosť doniesť sem rokovací poriadok, po roku roboty. Ako prvé poviete, že prichádzate aj s pozmeňovákom, rovno, aby toho nebolo málo. Však to už naozaj, že kde sme, veď to je na hanbu, na hanbu sveta toto. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Lackovič, Marek (PS)
Druh vystúpenia: Vystúpenie s faktickou poznámkou

209. Ďakujem pekne za slovo. Ja úprimne moc nerozumiem tejto obsesii neustále prinášať ten volebný systém. Je to téma pána Michala Kaliňáka, štátneho tajomníka, ktorý roky o tom hovorí. Ale ono dopadne to presne tak ako ten návrh SNS minulý týždeň, aby sa predĺžilo volebné obdobie starostom, primátorom, županom zo štyroch na šesť rokov. Za bolo len osem koaličných poslancov a poslankýň. Všetci ostatní sme boli buď proti alebo sa zdržali. A rovnako ani tu nemáte tu podporu ani len vlastného klubu. Nie to ešte kompletne celej koalície, nebodaj opozície. No, ale základná otázka je, že keď chcete na kandidátke regionálne zastúpenie poslancov a poslankýň z celého Slovenska však, čo vám v tom bráni už dnes. Veď si tam dajte ľudí z celého Slovenska, zo všetkých krajov, keď chcete aj zo všetkých okresov. To vám vyjde pomaly aj, že dvaja z každého okresu. A kto vám v tom bráni? Čo vám v tom bráni? Veď už dneska viete tú kandidátku vyskladať regionálne, mať ju zastúpenú parádne bez akýchkoľvek problémov. Ale, keď si aj predstavíme, že by sa to nejako dalo, že by to nejako prešlo, tak pozrime sa na tu aplikačnú prax. Čo v prípade, že by sme tu mali, aj dnes máme poslancov alebo poslankyne, ktoré neriešia regionálne témy, ale riešia problémy, ktoré napríklad trápia, ja neviem, jednorodičov, jednorodičky, ktoré ostanú samé s dieťaťom doma alebo riešia, ja neviem, menštruačnú chudobu, alebo riešia celiatikov? Veď toto nie sú problémy, ktoré sú len, ja neviem, že celiatici sú len v Sobranciach, ale nie sú v Poltári? Ja neviem, menštruácia je len v Dolnom Kubíne, ale nie je v Komárne? Viete, že takto sa nedá fungovať, že to máte úplne nepremyslené základné veci, ale strieľate to tu od brucha, od pása, zľava, sprava. Veď sa takto nedá vládnuť. Absolútne, že to je na smiech, fakt.
35. schôdza NR SR - 13.deň - B. popoludní
Dátum: 2025-06-16
Poslanec: Lackovič, Marek (PS)
Druh vystúpenia: Vystúpenie s faktickou poznámkou

102. Ďakujem pekne za slovo. Tak pán podpredseda tu už nie je, tak tá faktická poznámka nemá veľký význam a zmysel, keďže sa mu neviem prihovoriť. Ale teda slovenský stand-up má nového predstaviteľa v osobe pána podpredsedu, lebo to čo tu predviedol sa naozaj nedá nijako inak pomenovať. Dopočuli sme sa teda o dážďovkách, spermiách, samčích, samičích pohlavných orgánoch. Toto sa tu rieši v pondelok o 17.45 h počas rozpravy k novele ústavy. A povedal to už kolega Štefunko a ja to len zopakujem, že asi významne a máme tu už prvú lastovičku, pred pár minútami jeden z ďalších poslancov, myslím KDH, povedal, že to nepodporí. A ani sa nečudujem, keď aj ďalší sa pridajú k tomuto potom, čo videli pána podpredsedu Danka vystúpiť s týmito, naozaj, v takejto podobe, v takejto forme, mne až došli slová, no. Asi urobil tú najväčšiu prácu dnes on práve preto, aby táto novela nemohla byť prijatá. Asi toľko k tomu teraz.
35. schôdza NR SR - 13.deň - A. dopoludnia
Dátum: 2025-06-16
Poslanec: Lackovič, Marek (PS)
Druh vystúpenia: Vystúpenie s faktickou poznámkou

44. Ďakujem za slovo, pán predsedajúci. Pán poslanec Podmanický, vy ste argumentovali teda prieskumom SANEP-u, ktorý teda tvrdil, že vyše 70 % ľudí je za a podobne. Ja som si ale urobil iný prieskum, keď som išiel naposledy na naše výjazdové rokovanie klubu do Trstenej, som sa zastavil v potravinách COOP JEDNOTA u vás v Starej Bystrici, a potom v potravinách KORUNA, kde som vykonal reprezentatívny prieskum a pýtal som sa desiatich ľudí tam. A viete s čím nesúhlasia? Napríklad nesúhlasia s tým, aby fabrika blízko vás v Čadci hromadne neprepúšťala 300 ľudí, ktorí prídu o prácu len pár kilometrov od vás. Nesúhlasí napríklad s tým, osem z ôsmich, 100 % respondentov nesúhlasilo s tým, aby sa prepúšťalo hromadne v Martine, ktorý je kúsok od vás. 100 % ľudí nesúhlasilo s tým, že jeden a pol milióna ľudí na Slovensku by nemalo byť napojených na kanalizáciu. Sú za to, aby všetci boli napojení na kanalizáciu po 15 rokoch vlád SMER-u. Nesúhlasia s tým, že 1 400 učiteľov nám chýba na našich školách naposledy v septembri 2024. Nesúhlasia s tým, že pol milióna ľudí nemá napojenie na pitnú vodu na Slovensku. Nesúhlasia s tým, že nám tu padajú omietky na hlavu v Košiciach, že nám na inkubátoroch v Košiciach sedia holuby a netopiere na neonatológii. Nesúhlasia s tým, že nám tu padajú mosty v Bystrici, pri Poprade, v Brodskom a podobne. Nesúhlasia s tým, že musíme obmedzovať dopravu na zástavkách, lebo nemáme výpravcov na železniciach, že medzi Bernolákovom a Bratislavou chodia vlaky 25 km rýchlosťou za hodinu, že 40 minút idú 14 km. S týmto nesúhlasia títo ľudia, toto dajme do ústavy, tomuto sa poďme venovať. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo a ďakujem za vystúpenie, pán poslanec Hajko. Ono je to tak, presne ako ste vy povedal, že chýba tu tá diskusia poctivá, nejaká výdatná. Ja si to, ja sa pamätám na to, že keď aj na tom stretnutí aj na rôznych iných padli návrhy z našej strany, tak, opravte ma možno, pán minister, ak sa mýlim, prihováram sa teda k pánovi poslancovi, ale štátny tajomník povedal, že viete, vy ten zákon chcete zmeniť o dva metre, ale my teraz riešime len dva centimetre. A to je podľa mňa problém tohto celého, že vy sem chodíte s vecami, ktoré menia ten systém o dva centimetre a ešte aj to smerom nadol. My potrebujeme naozaj, že výrazné reformy, výrazní modernizačné mechanizmy aj na takéto procesy alebo na takéto, ako to nazvať, tie najmenej rozvinuté okresy, na takéto nejaké mechanizmy, ktoré majú saturovať nedostatok istých kritérií v týchto okresoch. No ale takýmito návrhmi, ktoré prichádzajú navyše na poslednú chvíľu, s chybami, nedopracované, s viacerými limitmi, ba bojím sa až povedať to slovo, že škodlivé. Naozaj neposúvajú tie okresy dobrým smerom. My naozaj už potrebujeme po tých štrnástich rokoch Ficových vlád, ktoré neurobili pre tieto okresy že nič a stále máme jeden a pol milióna ľudí bez kanalizácie, pol milióna ľudí bez pitnej vody a tak ďalej a tak ďalej, že my potrebuje už vyrásť o tie dva metre. Tie dva centimetre, o ktorých vy hovoríte, sú proste nedostatočné. Je to krátkozraké, je to zalepenie očí, je to len náplasť na otvorenú zlomeninu. A s takouto náplasťou tú zlomeninu jednoducho nikdy neopravíme. To je celé, pán minister.
35. schôdza NR SR - 10.deň - B. popoludní
Dátum: 2025-06-11
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Pán poslanec, ja som slovo štatistický nepoužil asi ani raz vo svojej rozprave, ja som priamo vypichoval veci, ktoré sú tam ak nie škodlivé, tak prinajmenšom vágne, rozporuplné, nejasné, nekoncepčné, nesystémové a nijakým spôsobom nepomôžu tým okresom po novom, ba práve naopak, výrazne zhoršia prostredie, a to už len tým základným mechanizmom, že počet, objem peňazí zostáva rovnakých, ale počet okresov sa navyšuje, čo znamená, preložené, zjednodušene, že tých peňazí bude pre jednotlivé okresy ešte menej než doteraz, čím sa ešte výraznejšie sťaží realizácia ich projektov, na ktoré už doteraz nebol dostatok peňažných prostriedkov, čiže už toto prvé základné kritérium, že objem peňazí zostáva rovnaký, ale počet okresov sa zvyšuje o šesť, spôsobí, že peňazí bude ešte menej a nepomôže to nikomu, pretože aj tie, tých nových šesť okresov, ktoré sa tam pridávajú, tak sa nepozeráme na tie ukazovatele, ktoré sú najdôležitejšie, ja som spomenul tú prácu a opísal som všetky tie synergické, dynamické efekty, ktoré sa jej dotýkajú, ale sledujeme tam kadejaké veci, od pripojenia na internet až po kanalizácie a neviem, čo, a pritom sa tam podporujú pekárne, pivárne, farby, laky a pod. Čiže je tam veľký guláš, veľký chaos, veľký mišung, ktorý ešte stále je možnosť radšej stiahnuť, cez leto poriadne sa o tom pobaviť, prediskutovať to a na september to môže ísť. Určite v lepšej kondícii ako to prišlo teraz. To je celé.
35. schôdza NR SR - 10.deň - B. popoludní
Dátum: 2025-06-11
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci, aj za tvoj príspevok, pán poslanec. Mne tá situácia, ktorú si popisoval aj ty v tvojom vystúpení v rozprave, pripomína tú istú, ktorá sa dnes deje na Slovenskej pošte. My sme mali na Slovensku v roku 2005 1 591 pôšt, z toho bolo vtedy 59 stratových. Dnes v roku 2025 máme na Slovensku 1 365 pôšt a po tých štrnástich rokoch vlád Fica je takmer 1 100 stratových. A veľmi podobná paralela je tu aj s týmito tzv. najmenej rozvinutými okresmi, po novom prioritnými, kupodivu po štrnástich rokoch vlád Roberta Fica a spol. sa počet okresov navyšuje neustále, najnovšie teda z 19 na 25 po roku a pol tejto vlády. Okej, niektoré parametre sa tam menili, čiže tie dôvody sú aj prozaické a niečo za nimi stojí, ale kde to až môže skončiť, keď tu budeme aj naďalej takto bez dát, dokonca bez toho, aby sme zanalyzovali tie šetrenia NKÚ, ktoré sme navrhovali my na výbore a neprešlo to, dokedy budeme takto navrhovať zmeny, experimentovať, skúšať, koľko tie samosprávy, koľko tie okresy, koľko tie regióny na Slovensku ešte vydržia? Pretože ja sa obávam, že tú gumu šponujeme až dovtedy, že ona naozaj praskne, tie regióny, tie samosprávy jednoducho už ďalšie takéto experimenty nevydržia. Tých peňazí tam ide stále menej, nemá to žiadny nejaký výsledok, nikto to nemeria, tú efektivitu, viac sa k tomu vyjadrím potom asi v samotnej rozprave.
35. schôdza NR SR - 6.deň - B. popoludní
Dátum: 2025-06-04
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem pán predsedajúci za slovo. Ty si kládla takú rečnícku otázku pani poslankyňa, že kam sa podeli tie milióny, ktoré mali slúžiť na pomoc týmto najmenej rozvinutým okresom alebo regiónom, po novom sa budú teda volať prioritné, tak oni nielenže neposlúžili zjavne nato, načo mali, ale vlastne k týmto 19 najmenej rozvinutým okresom na Slovensku, sa pridáva ďalších šesť nových. Čiže vlastne tá situácia je tak plasticky zobrazená po 14 rokoch vlád SMER, že je ešte horšia než predtým, pretože vlastne tu platí, že čím dlhšie SMER vládne, tým rýchlejšie rastie počet najmenej rozvinutých okresov na Slovensku. Pretože máme tu vládny návrh zákona, mali sme tých okresov 19 a prvé čo prišlo od pána ministra Migaľa, ešte sa to robilo za Rašiho, že počet najmenej rozvinutých okresov sa zvyšuje z 19 na 25. Takto na konci roka 2027 ak dovládnete, tak bude počet najmenej rozvinutých okresov na Slovensku snáď 72. Lebo zvyšok budú tvoriť okresy Bratislavy a Košíc, tých sedem z tých 79. Čiže naozaj až také tragikomické mi to celé príde, no ale najtragikomickejšie na tom celom je to, že navyšujeme počet okresov, ale počet peňazí zostáva rovnaký. Tak keď doteraz bolo málo peňazí na 19 okresov, tak ako môže byť teraz dostatok peňazí na o šesť okresov viac, na 25 okresov, že to sú naozaj, to sú neviem čo to je, ale neuveriteľné čísla, neuveriteľné veci nám tu vznikli. Ten zákon o najmenej rozvinutých okresoch teda príde na budúci týždeň sem, myslím, že je termínovaný na jedenásteho, tam sa o tom asi pobavíme viac. Ešte raz opakujem, že cieľom tohto uznesenia bolo vlastne zistiť, že ako to presne tých ostatných desať rokov v týchto najmenej rozvinutých okresoch fungovalo. Ani to ste neboli schopní podporiť.
39. schôdza NR SR - 6.deň - B. popoludní
Dátum: 2025-09-17
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Áno, pán Blcháč, máte pravdu, nemyslel som úradníkov, ale myslel som zamestnancov vo verejnej správe a ja keď nejaké číslo hovorím, tak viem uviesť aj zdroj, čiže ten zdroj je verejný a ja si myslím, že nebolo to až také podstatné, lebo tých ľudí, tí ľudia sú platení zo štátneho rozpočtu a je naozaj na pováženie, keď nám tu bujnie štát, že za desať rokov 50 tis., a to sú zamestnanci verejnej správy. Každoročne nám narastajú štátni úradníci o dohodárov, atď. som hovoril, to znamená, že my, keď chceme, aby sme ten rozpočet mali fungujúci, naozaj s tým musíme niečo robiť, niečo zásadné. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ďakujem. Ďakujem pekne. Tak mňa vyprovokovala tvoja otázka, pán poslanec Dostál, že kde sú tie peniaze, kde sa stratili tie peniaze z tých konsolidácií predtým. Tak zase by som si pomohol správou Najvyššieho kontrolného úradu za prvý polrok tohto roku, ktorý hovorí, že najvýraznejšie ohrozenie z dlhodobého hľadiska predstavuje dôchodkový systém. Jednoducho dôchodkový systém je neudržateľný a treba ho zmeniť tak, aby nám nevytváral takéto deficity a druhá dôležitá vec je správa štátu. My spravujeme ten štát tak neefektívne, že medziročne za rok nám narastie na jedného obyvateľa dlh včetne novorodencov, včetne všetkých ľudí, ktorí žijú zo 14 300 na 15 500. To znamená, keď mi niekto povie, že my splácame dlhy po Matovičovi, tak ja sa pýtam a prečo preboha nám tie dlhy rastú a tak isto mi to evokuje otázku, ktorú si položil na začiatku. Kde tie peniaze z tých prvých valorizácií sa stratili, že my sme ani korunu dlhu nesplatili, ale medziročne, ešte raz opakujem, na každého jedného človeka nám stúpne zo 14 300 na 15 500 dlh na jedného obyvateľa Slovenska.
39. schôdza NR SR - 5.deň - B. popoludní
Dátum: 2025-09-16
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ja by som chcel reagovať k tomu obmedzeniu výdavkov zo strany štátu. Tak pred krátkym časom pán Fico mal také obdobie, že chodil po televíziách a po rozhlasoch a hovoril o tom, že o koľko sa zníži počet, počet zamestnancov štátu a že nikto si to ani nevšimne. Tak odcitoval by som k tomu z, od Najvyššieho kontrolného úradu, ktorý vydal správu za prvý polrok 2025, čiže je to veľmi aktuálna správa. Že v prvom polroku počet zamestnancov medziročne je vyšší o 2 % a nákladov na týchto zamestnancov narástol o 7 %. A počet zamestnancov v prvom polroku 2025 nám narástol teda o 699 a navýšenie výdavkov, osobných výdavkov bolo 240 mil. Takto si predstavujete konsolidáciu? zamestnancov v prvom polroku 2025 nám narástol teda o 699 a navýšenie výdavkov, osobných výdavkov, bolo 240 miliónov. Takto si predstavujete konsolidáciu?
35. schôdza NR SR - 14.deň - A. dopoludnia
Dátum: 2025-06-17
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ja si presne pamätám, ako premiér týždeň išiel každý jeden deň, nekončil v sobotu sobotnými dialógmi, kde hovoril, že 30 % úradníkov, keby sa prepustilo, nikto by si to nevšimol a v pondelok, v pondelok, nasledujúci pondelok nám pristál materiál na sociálnom výbore, kde úrad vlády žiada o navýšenie 20 ľudí na nejaký projekt v súvislosti digitalizáciou. To je presne Robert Fico bez hanby, bez všetkého. Ale dôležitejšiu vec chcem povedať. Vláda Roberta Fica, vláda Roberta Fica schválila zákon, kde schválila Radu pre štátnu službu a táto vláda tú Radu pre štátnu službu zrušila a tá Rada pre štátnu službu vlastne okrem iného, okrem iného nám robila štatistiku ako nám rastie počet štátnych zamestnancov, ako nám rastie počet zamestnancov na ústrednej štátnej správe, to znamená na úrade vlády, jednotlivých ministerstvách alebo iných orgánoch. Robila nám štatistiku, aké platy sú, koľko je neobsadených miest, koľko máme dohodárov, že viac ako 10 000 dohodárov napriek tomu nárastu 1 000, približne tisícky úradníkov ročne a takisto nám dala štatistiku osobitných platoch, ktoré sú na ministerstvách, koľko ich je a že spravidla to nie je tie osobitné platy menej ako 5 000 euro. Samozrejme pri navyšovaní ministerstiev, počtu úradníkov, štátnych tajomníkov a teraz podľa najnovšie aj splnomocnencov to je taký nový model, kde zamestnávam zbytočných ľudí, tak potrebovala vláda, aby to samozrejme nikto na to neupozorňoval, aby nikto nevedel, koľko sa na to míňa a toto je tiež jeden dôležitý moment, ktorý to celé efektívne ... (Prerušenie vystúpenia časomerom.)